Weste plaas druk op Noord-Korea | Die Vryburger
Brittanje, Duitsland en Frankryk se verteenwoordigers by die Verenigde Nasies het druk geplaas op die Noord-Koreaanse verteenwoordiger met versoeke dat Kim Jong-Un sy dialoog met President Donald Trump moet hervat.
Die verteenwoordigers het tydens ’n vergadering van die Verenigde Nasies gevra Noord-Korea moet ’n betekenisvolle bydrae lewer tot die bereiking van ’n kernwapen verdrag deur sy kernaanleg af te takel en sy ballistiese missiel toetse en program te beëindig.
Die verslag kom na afloop van ’n vergadering van die VN se Veiligheidsraad wat hoofsaaklik gehandel het oor Noord-Korea se kernwapen ontwikkelings program.
Die drie lande, Brittanje, Duitsland en Frankryk het eenparig steun gegee aan die voorstelle nadat kennis geneem is van die jongste toetse met kort afstand ballistiese missiele wat uitgevoer is. Man hof toe oor 'gevaarlike' gholfballe | Nuus24
Man hof toe oor 'gevaarlike' gholfballe
Hokkiespeler sterf in fratsongeluk
Argitek wil huis bou met 3D-drukker
Johannesburg – ‘n Inwoner van ‘n gholflandgoed in Vanderbijlpark het ‘n klagte by die hooggeregshof in Pretoria ingedien waarin hy beweer gholfballe wat sy huis tref, is gevaarlik, het The Star Woensdag berig.Eric Schoeman het die hof vir ‘n interdik genader wat die Emfuleni Gholfbaan se eienaars moontlik kan dwing om spelers te verhoed om by die 14de putjie af te slaan.Schoeman sê dié putjie is slegs 10 m van sy huis af. Hy sê hy beskou dit as uiters gevaarlik, omdat die huis en woonvertrek gereeld deur gholfballe getref word.Toe Schoeman aanvanklik sy huis op die landgoed gebou het, het die eienaar met hom 'n mondelinge ooreenkoms aangegaan om die putjie verder van sy eiendom te skuif.Die gholfbaan is sedertdien verkoop en die nuwe eienaar, SY Kim, sê daar is nie voorsiening vir dié kwessie in die koopooreenkoms gemaak nie.Kim meen die saak moet deur middel van arbitrasie hanteer word, eerder as deur regsprosesse.Regter Natvarlal Ranchod het gevra dat die partye op ‘n latere datum bewyse indien.– Volg Nuus24 op Twitter